О Беларусь, мая калыска...  
*(у скарачэнні)  
Пятро Глебка*

О Беларусь, мая калыска,

Жыццё маё, прытулак мой!

3 гарачаю любоўю нізка

Схіляюся перад табой.

Зямны паклон табе, Радзіма,

Тваім палям, тваім лясам,

Тваім заводам з белым дымам,

Тваім гасцінцам і шляхам.

На спелых нівах ураджайных

Ад краю ў край, ва ўсе канцы,

Махаюць крыламі камбайны,

Спяваюць жнеі і касцы.

Уся ўбрана ты квяціста,

Пад колер слуцкіх паясоў,

У строі нівы залацістай,

У шаты грэчак і аўсоў.